ป่วยเกิร์ดระยะ3 เข้า er ด้วยอาการใจสั่นความดันสูง..เมื่อ ธค 63 7 เดือนมาแล้ว ทานยา omeprazole/bowa gel มาตลอด...พอ 6 เดือน หยุดยา! อาการกำเริบกลับหาตรวจเลือดพบไตเสื่อมระยะ 3(gfr 45.3 เมื่อ 19 /06/63) รับยาคลายเครีดและลดความดันสูงมาทานเพิ่ม! ต่อมา 17/07/63 พบอีก ตรวจค่าไตเป็น 51.66 ให้ยามาทานอีกระยะ 3 เดือน ยากระเพาะ/ลดความดัน/คลายเครียด... พอวันที่ 18/07/63 เกิดอาการ หัวใจสั่น อ่อนแรง...เลยทานยาแก้ใจสั่น propranolol และไป รพ! ตรวจพบ โลหิตจางอีก... อยากเรียนถามควรรัษาอย่างไร? กังวลเรื่องยาที่ทานมากๆจะไปทำลายไตค่ะ ขอบค่ะ
สวัสดีค่ะ ไตเสื่อมนั้นมีหลายระดับไตจะเสื่อมเร็วหรือช้า เป็นมากหรือน้อยนั้นแตกต่างกันในแต่ละคน ขึ้นกับสาเหตุของโรคว่าไตเสื่อมจากอะไรเช่นความดันสูง เบาหวาน โรคถุงน้ำในไต การใช้ยาเกินขนาด หรือยาที่ทำลายไต แล้วมีปัจจัยอะไรมากระตุ้นในระหว่างนั้นเช่นถ้าเสื่อมจากความดันสูง แล้วยังควบคุมความดันได้ไม่ดี ไตก็จะเสื่อมเร็วขึ้น หรือถ้าอยู่ๆในระหว่างนั้นไปรับประทานยาที่ทำลายไตเป็นจำนวนมาก เช่นยาแก้ปวด ยาแก้อักเสบ ก็จะทำให้เข้าสู่ระยะที่ต้องฟอกไตเร็วขึ้นได้ค่ะส่วนใหญ่แล้วแพทย์จะติดตามค่าเลือด และให้ยาที่ไม่มีอันตรายต่อไตในระยะนั้นๆ อยู่แล้ว ยากระเพาะส่วนใหญ่ให้ในผู้ที่มีไตเสื่อมได้ ส่วนยาลดความดันต้องดูเป็นตัวๆไป และยาคลายเครียดถ้าเป็นยากลุ่มกดประสาทมักจะทำลายที่ตับเป็นหลักค่ะแนะนำแจ้งแพทย์ว่ามีเรื่องไตเสื่อมร่วมด้วย แต่ส่วนใหญ่แพทย์จะต้องตรวจดูก่อนให้ยาอยู่แล้วค่ะ ไม่ต้องกังวล การใช้ยาจะต้องใช้เพื่อรักษาโรคได้และไม่ทำให้ไตเสื่อมเร็วมากขึ้น ซึ่งแพทย์ผู้ดูแลจะเป็นผู้พิจารณาให้ว่ายังมีความจำเป็นต้องใช้ยาหรือไม่